
ΤΕΥΧΟΣ ΔΕΥΤΕΡΟ 


Αρ 


. Φύλλου 3169 


ΑΠΟΦΑΣΕΙΣ 

Αριθμ. 177493/548 

Διαδικασία, όροι μεταφοράς των πιστώσεων που 
εγγράφονται στο Π.Δ.Ε. προς το φορέα υποδο¬ 
χής και ελέγχου των αιτήσεων και πιστοποίησης 
της κατασκευής της εσωτερικής εγκατάστασης 
φυσικού αερίου για την καταβολή της χρηματο¬ 
δότησης και την κάλυψη των εξόδων του, απαι- 
τούμενα δικαιολογητικά δημοσιονομικής τακτο¬ 
ποίησης των πληρωμών και λοιπές λεπτομέρειες 
για την υλοποίηση των δράσεων αντικατάστασης 
συστημάτων θέρμανσης πετρελαίου με συστή¬ 
ματα φυσικού αερίου σε κατοικίες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, ο οποίος κυρώθηκε με 
το άρθρο πρώτο του π.δ. 63/2005 (ΦΕΚ 98/Α722.4.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

2. Το π.δ. 70/2015 (Α' 114) «Ανασύσταση των Υπουρ¬ 
γείων.Μετονομασία του Υπουργείου Παραγωγικής 

Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας.». 

3. Το π.δ. 125/2016 (Α' 210) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

4. Το π.δ. 123/2016 (ΦΕΚ 208/Α704.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

5. Το π.δ. 132/2017 (ΦΕΚ 160/Α730.10.2017) «Οργανι¬ 
σμός Υπουργείου Περιβάλλοντος και Ενέργειας (Υ.Π.ΕΝ.)». 

6. Το π.δ. 147/2017 (Α' 192) «Οργανισμόςτου Υπουρ¬ 
γείου Οικονομίας και Ανάπτυξης». 


7. Την αριθμ. Υ197/16-11 -2016 απόφαση του Πρωθυ¬ 
πουργού περί ανάθεσης αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση (ΦΕΚ Β' 3722), όπως ισχύει. 

8. Την αριθμ. 134453/23.12.2015 κοινή υπουργική από¬ 
φαση «Ρυθμίσεις για τις πληρωμές των δαπανών του 
Προγράμματος Δημοσίων Επενδύσεων - ΠΔΕ» (Τρο¬ 
ποποίηση και αντικατάσταση της κοινής υπουργικής 
απόφασης 46274/26.09.2014 (Β' 2573)» (ΦΕΚ Β' 2857). 

9. Το άρθρο 28 του ν. 4304/2014 (ΦΕΚ Α' 234/ 
23.10.2014) «Έλεγχος των οικονομικών και πολιτικών 
κομμάτων και των αιρετών αντιπροσώπων Βουλής και 
Ευρωπαϊκού Κοινοβουλίου και άλλες διατάξεις». 

10. Την παρ. 4 του άρθρου 28 του ν. 4314/2014 (Α' 265) 
«Α) Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων για την προγραμματική περί¬ 
οδο 2014-2020, Β) Ενσωμάτωση της Οδηγίας 2012/17 
του Ευρωπαϊκού Κοινοβουλίου και του Συμβουλίου της 
13ης Ιουνίου 2012 (ΕΕ Ε 156/16.06.2012) στο ελληνικό 
δίκαιο, τροποποίηση του ν. 3419/2005 (Α' 297) και άλλες 
διατάξεις», όπως ισχύει. 

11. Το ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ 143/ 
Α728.06.2014), όπως έχει τροποποιηθεί και ισχύει. 

12. Τον κανονισμό (ΕΕ) αριθμ. 1301/2013 του Ευρω¬ 
παϊκού Κοινοβουλίου και του Συμβουλίου της 17ης Δε¬ 
κεμβρίου 2013 για το ΕυρωπάϊκόΤαμείο Περιφερειακής 
Ανάπτυξης και την κατάργηση του αριθμ. 1080/2006 Κα¬ 
νονισμού του Συμβουλίου. 

13. Τον κανονισμό (ΕΕ) αριθμ. 1303/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 «περί καθορισμού κοινών διατάξεων 
για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο, το Ταμείο Συνοχής, το Ευ¬ 
ρωπαϊκό Γεωργικό Ταμείο Αγροτικής Ανάπτυξης και το 
Ευρωπαϊκό Ταμείο θάλασσας και Αλιείας και περί καθορι- 
σμούγενικών διατάξεων για το ΕυρωπάϊκόΤαμείο Περι¬ 
φερειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το ΕυρωπάϊκόΤαμείο θάλασσας 
και Αλιείας και για την κατάργηση του Κανονισμού (ΕΚ) 
αριθμ. 1083/2006». 

14. Την αριθμ. € (2014) 10160 ίίηθΙ/18.12.2014 (Έϋ 
20140Β16Μ10Ρ001) απόφαση της Ευρωπαϊκής Επι¬ 
τροπής περί έγκρισης του Ε.Π. «Υποδομές Μεταφορών, 
Περιβάλλον και Αειφόρος Ανάπτυξη» 2014-2020. 

15. Την αριθμ. 173729/12.12.2014 κοινή υπουργική 
απόφαση με για την έγκριση της Στρατηγικής Μελέτης 
Περιβαλλοντικών Επιπτώσεων για το Ε.Π. «Υποδομές 
Μεταφορών, Περιβάλλον και Αειφόρος Ανάπτυξη» 2014- 
2020 (ΑΔΑ: 6ΨΣΗ0-ΑΨ9). 

16. Την αριθμ. 88238/ΕΥΘΥ 811/29-08-2016 (Β' 2733) 
κοινή απόφαση των Υπουργών Εσωτερικών και Διοι¬ 
κητικής Ανασυγκρότησης, Οικονομίας, Ανάπτυξης 
και Τουρισμού, Οικονομικών και Περιβάλλοντος και 
Ενέργειας με τίτλο «Σύσταση της Ειδικής Υπηρεσίας 
"Επιτελική Δομή ΕΣΠΑ Υπουργείου Περιβάλλοντος και 
Ενέργειας, Τομέα Ενέργειας" και αντικατάσταση των 
αριθμ. Δ13/Φ7.11/18797/29.7.2008 (Β' 1540) και Δ13/ 
Φ7.11 /18801/29.07.2008 (Β' 1577) κοινή υπουργική από¬ 
φαση, όπως ισχύουν». 

17. Την αριθμ. 110427/ΕΥΘΥ/1020 υπουργική απόφα¬ 
ση Συστήματος Διαχείρισης (ΦΕΚ Β' 3521/01.1 1.2016) 
του Υφυπουργού Οικονομίας, Ανάπτυξης και Τουρισμού 
«Τροποποίηση και αντικατάσταση της αριθμ. 81986/ 
ΕΥ0Υ712/31.07.2015 (ΦΕΚ Β' 1822) υπουργικής από¬ 
φασης "Εθνικοί κανόνες επιλεξιμότητας δαπανών για 
τα προγράμματα του ΕΣΠΑ 2014-2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων"», όπως έχει τρο¬ 
ποποιηθεί και ισχύει. 

18. Την αριθμ. πρωτ. οικ 7507/22.06.2017 (ΑΔΑ: 
6ΙΚ8465ΧΙ8-Ξ6Τ) πρόσκληση της Ειδικής Γραμματέως Δι- 
αχείρισηςΤομεακών Ε.Π. ΕΤΠΑ καιΤΣ προς την Επιτελική 
Δομή ΕΣΠΑ Υπουργείου Περιβάλλοντος και Ενέργειας, 
Τομέα Ενέργειας (Κωδικός Πρόσκλησης 1 0.4 θ.1 6.3.5). 

19. Το ν. 4446/2016 «Πτωχευτικός Κώδικας, Διοικητική 
Δικαιοσύνη, Τέλη-Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και λοιπές 
διατάξεις» (ΦΕΚ 240/Α722.12.2016). 

20. Την αριθμ. πρωτ. Φ 14/02/184780/899/18.12.2017 
(ΑΔΑ: 6Ι014653Π8-9Α5) απόφαση του Υπουργού Περι¬ 
βάλλοντος και Ενέργειας για την Προκήρυξη της Δράσης 
«Αντικατάσταση συστημάτων θέρμανσης πετρελαίου 
με συστήματα φυσικού αερίου σε κατοικίες» που θα 
υλοποιηθεί στο πλαίσιο του ΕΣΠΑ 2014-2020 (ΦΕΚ Β' 
4588/27.12.2017). 

21. Το ν. 4001 /2011 (ΦΕΚ 179/Α722.8.2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

22. Το ν. 2364/1995 (ΦΕΚ 252/Α76.12.1995) «Σύσταση 
του σώματος Ενεργειακού Ελέγχου και σχεδιασμού. Εισα¬ 
γωγή, μεταφορά, εμπορία και διανομή φυσικού αερίου 
και άλλες διατάξεις». 

23. Την αριθμ. 589/2016 απόφαση της Ρυθμιστικής 
Αρχής Ενέργειας (ΦΕΚ 487/Β721.02.2017) σχετικά με 
την Έγκριση Κώδικα Διαχείρισης Δικτύου Διανομής 
Φυσικού Αερίου σύμφωνα με το άρθρο 80 παρ. 8 του 
ν. 4001/2011. 

24. Την αριθμ. Δ3/Α'/οικ.6598 (ΦΕΚ 976/Β728.3.2012) 
απόφαση του Υφυπουργού Περιβάλλοντος, Ενέργειας 


και Κλιματικής Αλλαγής με τίτλο «Τεχνικός κανονισμός 
Εσωτερικών Εγκαταστάσεων Φυσικού Αερίου με πίεση 
λειτουργίας έως και 500ιπ03Γ». 

25. Την αριθμ. οικ. 189533/2011 υπουργική απόφαση 
«Ρύθμιση θεμάτων σχετικών με τη λειτουργία των σταθε¬ 
ρών εστιών καύσης για τη θέρμανση κτιρίων και νερού» 
(ΦΕΚ 2654/Β79.11.11). 

26. Την αριθμ. ΔΕΠΕΑ/οικ. 178581/30.06.2017 (ΦΕΚ Β' 
2367/12.07.2017) κοινή απόφαση των Υπουργών Οικο¬ 
νομικών και Περιβάλλοντος και Ενέργειας σχετικά με την 
Έγκριση Κανονισμού Ενεργειακής Απόδοσης Κτιρίων. 

27. Την αριθμ. οικ. 9665/08.09.2017 (ΑΔΑ: 7ΧΞ2465ΧΙ8- 
ΠΡΧ) απόφαση για την ένταξη της πράξης «Αντικατάστα¬ 
ση συστημάτων θέρμανσης πετρελαίου με συστήματα 
φυσικού αερίου σε κατοικίες» με κωδικό ΜΙ5 5009562 
στο Επιχειρησιακό Πρόγραμμα «Υποδομές Μεταφορών, 
Περιβάλλον και Αειφόρος Ανάπτυξη 2014-2020» στο 
πλαίσιο της πρόσκλησης του σημείου 17 του σκεπτικού. 

28. Το γεγονός ότι από την παρούσα απόφαση προ- 
καλείται δαπάνη, ύψους κατ' ανώτατο 94.100,00 ευρώ, 
σε βάρος του ΠΔΕ (ΣΑΕ 275/1, κωδ. 2017ΣΕ27510140), 
η οποία καλύπτεται με ενωσιακή συγχρηματοδότηση 
(Ευρωπαϊκό Ταμείο Περιφερειακής Ανάπτυξης), αποφα¬ 
σίζουμε: 

Άρθρο 1 

Καταβολή χρηματοδότησης στην εταιρία που, 
σύμφωνα με τα οριζόμενα στο ν. 2364/1995 και 
το ν. 4001/2011, όπως έχει τροποποιηθεί, είναι 
διαχειριστής δικτύου διανομής φυσικού αερίου 
στην Περιφέρεια Αττικής 

1. Η καταβολή της χρηματοδότησης στην εταιρία 
του άρθρου 8 της υπουργικής απόφασης με αριθμ. 
Φ 14/02/184780/899/18.12.2017 (ΦΕΚ 4588/Β7 
27.12.2017, ΑΔΑ: 61014653Π8-9Α5), εφεξής «φορέας», με 
την οποία θα συναφθεί η σύμβαση του άρθρου 12 της ως 
άνω αναφερόμενης υπουργικής απόφασης, διενεργείται 
τμηματικά και ειδικότερα: 

α) 1 η δόση που ανέρχεται σε ποσοστό μέχρι 10% του 
προϋπολογισμού της δράσης που διαχειρίζεται, με την 
υπογραφή της σύμβασης και μετά από σχετικό αίτημα 
του φορέα, 

β) 2η δόση που ανέρχεται σε ποσοστό μέχρι 60% του 
προϋπολογισμού της δράσης που διαχειρίζεται, κατόπιν 
αιτήματος του φορέα και 

γ) για το υπόλοιπο ποσό που απομένει μετά την κατα¬ 
βολή των ανωτέρω δόσεων, μετά από αίτηση του φορέα 
και ανάλογα με την πορεία των πληρωμών και την εξέ¬ 
λιξη της δράσης. 

2. Για την καταβολή κάθε δόσης ο φορέας υποβάλλει 
προηγουμένως εγγυητική επιστολή Τραπέζης, αορίστου 
διάρκειας, αναγνωρισμένης από την Τράπεζα της Ελλά¬ 
δος, στην οποία η Τράπεζα θα δηλώνει, παραιτούμενη 
της ενστάσεως της διζήσεως, ότι θα καταβάλλει το πο- 
σόν της εγγυητικής επιστολής απροφασίστως στο Δη¬ 
μόσιο, εντός τριών (3) ημερών από της εγγράφου, περί 
της γενομένης καταπτώσεως, ειδοποιήσεώς της από τον 
Υπουργό Περιβάλλοντος και Ενέργειας. 

3. Σε κάθε περίπτωση, η καταβολή της χρηματοδό¬ 
τησης προς το φορέα και στη συνέχεια στους ωφελού¬ 
μενους γίνεται χωρίς καμία έκπτωση ή κράτηση υπέρ 
τρίτων, που ενδέχεται να μειώσει το ύψος της χρηματο¬ 
δότησης που δικαιούται. 

4. Η καταβολή κάθε δόσης θα πραγματοποιείται κατό¬ 
πιν υποβολής από το φορέα αίτησης καταβολής δόσης. 
Για την καταβολή, πλην της πρώτης δόσης, απαιτείται 
η υποβολή από το φορέα Υπεύθυνης Δήλωσης καλής 
εκτέλεσης για τη χρηματοδότηση που έχει ήδη καταβλη¬ 
θεί και έκδοση πιστοποίησης, σύμφωνα με το άρθρο 3, 
από το Φορέα Ελέγχου της δράσης που ορίζεται 
στο άρθρο 11 της υπουργικής απόφασης με αριθμ. 
Φ 14/02/184780/899/18.12.2017 (ΦΕΚ 4588/Β7 
27.12.2017, ΑΔΑ: 61014653Π8-9Α5). 

5. Το συνολικό ύψος των προβλεπόμενων εγγυήσεων 
απομειώνεται σταδιακά, κατά το ποσό που έχει πιστοποι¬ 
ηθεί, σύμφωνα με διαδικασία που θα προβλέπεται στη 
σχετική Σύμβαση. Το απομένον ύψος των εγγυήσεων 
πρέπει να καλύπτει το υπόλοιπο ποσό της χρηματο¬ 
δότησης που έχει καταβληθεί στο φορέα και δεν έχει 
πιστοποιηθεί, σύμφωνα με το άρθρο 3 της παρούσας. 

Ο φορέας ανοίγει ειδικό έντοκο τραπεζικό λογαριασμό 
σε εμπορική Τράπεζα για τη συγκεκριμένη δράση, στον 
οποίο κατατίθενται οι μεταφερόμενες χρηματοδοτήσεις, 
με απευθείας μεταφορά των πιστώσεων του οικείου 
έργου του ΠΔΕ, άνευ υπολόγου. Στο λογαριασμό αυτό 
κατατίθενται και ενδεχόμενες επιστροφές πληρωμών ή 
ποσά από καταλογισμούς. Τα ποσά αυτά καθώς και οι 
τόκοι που πιθανόν δημιουργηθούν από την παραμονή 
των κατατιθεμένων κατά τα ανωτέρω στον παραπάνω 
λογαριασμό αποτελούν έσοδο του προϋπολογισμού 
δημοσίων επενδύσεων και διατίθενται αποκλειστικά 
για τους σκοπούς της δράσης. Τα τυχόν αδιάθετα ποσά 
του λογαριασμού μετά την ολοκλήρωση και εξόφληση 
της δράσης κατατίθενται από το φορέα, με μέριμνα του 
Φορέα Ελέγχου για την παρακολούθηση του έργου του 
φορέα, στον υφιστάμενο λογαριασμό αδιάθετων υπο¬ 
λοίπων παρελθόντων οικονομικών ετών που τηρείται 
στην Τ ράπεζα της Ελλάδος. 

Άρθρο 2 

Διάθεση πιστώσεων και ενταλματοποίηση 
των χρηματοδοτήσεων 

1. Τα ποσά της δημόσιας χρηματοδότησης εγγράφο- 
νται στον προϋπολογισμό δημοσίων επενδύσεων και τα 
αντίστοιχα ποσά χρηματοδότησης προς τους ωφελού¬ 
μενους μεταβιβάζονται από το λογαριασμό του οικείου 
έργου δημοσίων επενδύσεων του Υπουργείου Περι¬ 
βάλλοντος και Ενέργειας (ΣΑΕ 275/1) που τηρείται στην 
Τ ράπεζα της Ελλάδος στον ειδικό έντοκο τραπεζικό λο¬ 
γαριασμό που προβλέπεται στο άρθρο 1 της παρούσας. 

2. Η μεταφορά των ποσών αυτών θα γίνεται απευθείας 
από την Τράπεζα της Ελλάδος μετά από εντολή της αρ¬ 
μόδιας για την εκτέλεση της οικείας ΣΑΕ Υπηρεσίας του 
Υπουργείου Περιβάλλοντος και Ενέργειας, κατόπιν της 
σύμφωνης γνώμης της αρμόδιας Διαχειριστικής Αρχής 
και σύμφωνα με τα οριζόμενα στην κοινή υπουργική 
απόφαση 134453/23.12.2015 περί ρυθμίσεων πληρω¬ 
μών των δαπανών ΠΔΕ, όπως αυτή ισχύει κάθε φορά. 


3. Η ενταλματοποίηση και εμφάνιση της ανωτέρω χρη¬ 
ματοδότησης στη δημόσια ληψοδοσία απάτην αρμόδια 
Υπηρεσία διενεργείται με την έκδοση σχετικών συμψη- 
φιστικών χρηματικών ενταλμάτων κατόπιν υποβολής 
των ακόλουθων δικαιολογητικών: 

α) Αντιγράφου της απόφασηςτου ΥΠΟΙΑΝ για τη χρη¬ 
ματοδότηση της ΣΑΕ 275/1. 

β) Αντιγράφου δελτίου αναγγελίας της Τράπεζας της 
Ελλάδος εκτέλεσης της ανωτέρω υπό (α) απόφασης. 

γ) Αντιγράφου εντολής της αρμόδιας Υπηρεσίας του 
Υπουργείου Περιβάλλοντος και Ενέργειας για τη μετα¬ 
φορά της πίστωσης στον Ειδικό Λογαριασμό, στην οποία 
θα αναφέρεται η παρούσα απόφαση. 

δ) Αντιγράφου της ηλεκτρονικής εντολής πληρωμής 
μετά την επιτυχή εκτέλεση της μεταφοράς, 
ε) Αντιγράφου της ΣΑΕ 275/1. 

στ) Αντιγράφων της παρούσας κοινής υπουργικής 
απόφασης και της αριθμ. οικ. 9665/08.09.2017 (ΑΔΑ: 
7ΧΞ2465ΧΙ8-ΠΡΧ) απόφασης της Ειδικής Γραμματέως 
Διαχείρισης Τομεακών ΕΠ ΕΤΠΑ καιΤΣ. 

Άρθρο 3 

Πιστοποίηση καταβολής της χρηματοδότησης της 

δράσης από το φορέα προς τους ωφελούμενους 

1. Η πιστοποίηση της καταβολής των χρηματοδοτή¬ 
σεων από το φορέα προς τους ωφελούμενους τελικούς 
δικαιούχους διενεργείται από το Φορέα Ελέγχου της δρά¬ 
σης που ορίζεται στο άρθρο 11 της υπουργικής απόφα¬ 
σης με αριθμ. Φ 14/02/184780/899/18.12.2017 (ΦΕΚ Β' 
4588/27.12.2017, ΑΔΑ: 61014653Π8-9Α5) με έλεγχο των 
παρακάτω δικαιολογητικών: 

α. Αναλυτική κατάσταση καταβληθεισών χρηματοδο¬ 
τήσεων από τον φορέα. 

β. Αντίγραφα τραπεζικών αποδεικτικών συναλλαγής 
των ανωτέρω καταβληθεισών χρηματοδοτήσεων. 

γ. Αντίγραφο κίνησης του ειδικού έντοκου τραπεζι¬ 
κού λογαριασμού που προβλέπεται στο άρθρο 1 της 
παρούσας. 

δ. Αντίγραφο της αποτύπωσης στη λογιστική μερίδα. 
2.0 Φορέας Ελέγχου, για τη διαπίστωση της ορθότη¬ 
τας καταβολής της χρηματοδότησης προς τους ωφελού¬ 
μενους τελικούς δικαιούχους, πραγματοποιεί δειγματο¬ 
ληπτικό έλεγχο των δικαιολογητικών με βάση τα οποία 
έγινε η καταβολή της. 

Άρθρο 4 

Κάλυψη των εξόδων του φορέα 

1. Ως «έξοδα» νοούνται το σύνολο των πραγματικών 
δαπανών που δημιουργούνται στο φορέα αποκλειστι¬ 
κά και μόνον από την παροχή των υπηρεσιών του στο 
πλαίσιο της συγκεκριμένης δράσης και αποδεδειγμένα 
δεν συνδέονται με τη συνήθη τρέχουσα δραστηριότητα 
αυτού. Οι δαπάνες αυτές περιλαμβάνουν κυρίως αμοιβές 
προσωπικού, αμοιβές προς τρίτους, δαπάνες αναλωσί¬ 
μων και δαπάνες απόσβεσης παγίων. 

2. Η καταβολή των ως άνω αναφερόμενων εξόδων γί¬ 
νεται σε βάρος των πιστώσεων της δράσης και αποτελεί 
το μόνο ποσό που θα καταβληθεί για την εκτέλεση του 
συνόλου των εργασιών που αναλαμβάνει ο φορέας στο 
πλαίσιο της δράσης. 

3. Το ποσό της κατά τα ανωτέρω καταβαλλόμενης απο¬ 
ζημίωσης καθορίζεται μετά από απολογιστικό έλεγχο 
εξόδων του φορέα και δε μπορεί σε καμία περίπτωση 
να υπερβαίνει το 2,0% του προϋπολογισμού της υλοποι¬ 
ούμενης από τον οικείο φορέα δράσης, συμπεριλαμβα¬ 
νομένου του σχετικού Φ.Π.Α. 

4. Για την καλή εκτέλεση της σύμβασης ο φορέας υπο¬ 
βάλλει κατά την υπογραφή της σύμβασης εγγυητική 
επιστολή Τραπέζης, αορίστου διάρκειας, ίση με το 5% 
του μέγιστου ποσού στο οποίο μπορεί να ανέλθουν τα 
καλυπτόμενα έξοδα, αναγνωρισμένης από την Τράπεζα 
της Ελλάδος, στην οποία η Τράπεζα θα δηλώνει, παραι¬ 
τούμενη της ενστάσεως της διζήσεως, ότι θα καταβάλλει 
το ποσόν της εγγυητικής επιστολής απροφασίστως στο 
Δημόσιο, εντός τριών (3) ημερών από της εγγράφου, περί 
της γενομένης καταπτώσεως, ειδοποιήσεώς της από το 
Υπουργείο Περιβάλλοντος και Ενέργειας. Η εγγυητική 
επιστολή παρακρατείται και αποδίδεται στο φορέα μετά 
το τέλος της εκκαθάρισης των συμβατικών υποχρεώσε- 
ών του και της παραλαβής του έργου του. Σε περίπτωση 
εκπρόθεσμης ή μη προσήκουσας εκτέλεσης του Έργου, 
όπως αυτό θα ορίζεται στη σύμβαση του άρθρου 1, που 
οφείλεται σε υπαιτιότητα του Φορέα, η εγγύηση καλής 
εκτέλεσης καταπίπτει συνολικά ή μερικά προς όφελος της 
Αναθέτουσας Αρχής για την ικανοποίηση αξίωσής της. 

5. Η πληρωμή των εξόδων του φορέα γίνεται απολο¬ 
γιστικά, με την υποβολή των αναγκαίων παραστατικών 
στοιχείων που τεκμηριώνουν την πραγματοποίηση των 
υπόψη δαπανών, μετά από αίτημα του φορέα που υπο¬ 
βάλλεται εφόσον ολοκληρωθεί η πληρωμή προς τους 
ωφελούμενους του συνολικού ποσού κάθε δόσης χρη¬ 
ματοδότησης που έχει λάβει και την έκδοση πιστοποίη¬ 
σης της παραγράφου 4 του παρόντος άρθρου. 

6. Η πιστοποίηση της ορθότητας των εξόδων που υπο¬ 
βάλλονται για πληρωμή από το φορέα διενεργείται από 
το Φορέα Ελέγχου της δράσης με έλεγχο των παρακάτω 
δικαιολογητικών: 

α) Αναλυτική κατάσταση των αιτούμενων εξόδων. 

β) Αντίγραφα των παραστατικών για την πραγματο¬ 
ποίηση και εξόφληση των εξόδων. 

γ) Αντίγραφο της αποτύπωσης στη λογιστική μερίδα. 

7. Τα δικαιολογητικά που υποβάλλονται για την πλη¬ 
ρωμή των εξόδων είναι τα εξής: 

• Τιμολόγιο παροχής υπηρεσιών του φορέα. 

• Υπεύθυνη Δήλωση καλής εκτέλεσης των υποχρεώ- 
σεών του, όπως αυτές προκύπτουν από την υπουργική 
απόφαση προκήρυξης της δράσης, την παρούσα κοινή 
υπουργική απόφαση και την οικεία Σύμβαση. 

• Φορολογική ενημερότητα. 

• Ασφαλιστική ενημερότητα. 

• Ισχύον καταστατικό του φορέα. 

• Πιστοποιητικό της αρμόδιας αρχής περί μη πτώχευ¬ 


σης, μη κατάθεσης αίτησης για κήρυξη σε πτώχευση και 
μη τροποποίησης του καταστατικού. 

• Υπεύθυνη δήλωση του νομίμου εκπροσώπου περί 
μη τροποποίησης του καταστατικού και ότι οποιαδήπο¬ 
τε τροποποίησή του θα γνωστοποιείται στο Υπουργείο 
Περιβάλλοντος και Ενέργειας εντός δυο (2) ημερών από 
την ημέρα καταχώρισης στο ΓΕΜΗ. 

• Πιστοποίηση του Φορέα Ελέγχου περί της ορθότητας 
των εξόδων που λαμβάνονται υπόψη για τον υπολογισμό 
της αποζημίωσης του φορέα. 

8. Μετά την ολοκλήρωση και παραλαβή του έργου του 
φορέα διενεργείται εκκαθάριση των εξόδων του, με βάση 
τα τηρούμενα νόμιμα παραστατικά, τους όρους της υπουρ¬ 
γικής απόφασης προκήρυξης της δράσης, της παρούσας 
κοινής υπουργικής απόφασης και της οικείας σύμβασης. 

Άρθρο 5 

Υποχρεώσεις του φορέα 

1. Οι υποχρεώσεις του φορέα προκύπτουν από 
την υπουργική απόφαση με αριθμ. Φ.14/02/184780/ 
899/18.12.2017 (ΦΕΚ 4588/Β727.12.2017, ΑΔΑ: 
61014653Π8-9Α5) και θα εξειδικευτούν στη σύμβαση που 
θα συναφθεί μεταξύ του Υπουργείου Περιβάλλοντος και 
Ενέργειας και του φορέα. 

2. Υπεύθυνος για τη δέσμευση των ποσών χρηματοδό¬ 
τησης και τη διενέργεια των πληρωμών στους ωφελού¬ 
μενους τελικούς δικαιούχους είναι ο φορέας. 

3. Ο φορέας τηρεί χωριστές λογιστικές μερίδες τόσο 
για την καταβολή της χρηματοδότησηςτης δράσης προς 
τους ωφελούμενους, όσο και για την παρακολούθηση 
των εξόδων του στο πλαίσιο της συγκεκριμένης δράσης. 

4. Σε κάθε περίπτωση μη νόμιμης πληρωμής, τα αχρε- 
ωστήτως καταβληθέντα ποσά αναζητούνται σύμφωνα 
με τις διατάξεις του ν. 4270/2014 και την αριθμ. 126829/ 
ΕΥΘΥ1217/9.12.2015 (ΦΕΚ 2784/Β721.12.2015) κοινή 
υπουργική απόφαση «Σύστημα δημοσιονομικών δι¬ 
ορθώσεων και διαδικασίες ανάκτησης αχρεωστήτως 
ή παρανόμως καταβληθέντων ποσών από πόρους του 
κρατικού προϋπολογισμού για την υλοποίηση προγραμ¬ 
μάτων συγχρηματοδοτούμενων στο πλαίσιο του ΕΣΠΑ 
2014 - 2020 σύμφωνα με το άρ. 22 του ν. 4314/2014». 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2018 

Οι Υπουργοί 

Αναπληρωτής Υπουργός Περιβάλλοντος 

Οικονομίας και Ανάπτυξης και Ενέργειας 

